b'\n_START_ARTICLE_\nMare Frigoris\n_START_PARAGRAPH_\nMare Frigoris eli Kylmyyden meri on Kuun meri (lat. mare) Mare Imbriumin pohjoispuolella, ulottuen id\xc3\xa4ss\xc3\xa4 aina Mare Serenitatiksen pohjoispuolelle. Tummapohjainen Plato-kraatteri sijaitsee v\xc3\xa4h\xc3\xa4n meren etel\xc3\xa4puolella. Meren nimesi italialainen t\xc3\xa4htitieteilij\xc3\xa4 Giovanni Riccioli. Pinta-ala noin 436\xc2\xa0000 neli\xc3\xb6kilometri\xc3\xa4, noin yht\xc3\xa4 paljon kuin Mustallamerell\xc3\xa4._NEWLINE_Etel\xc3\xa4puolella on Montes Alpes ja 180 km pitk\xc3\xa4 n\xc3\xa4ytt\xc3\xa4v\xc3\xa4 repe\xc3\xa4m\xc3\xa4 Vallis Alpes. Suurimpia kraattereita alueella on liki 90 kilometrin halkaisijaan ylt\xc3\xa4v\xc3\xa4  Aristoteles. Pohjoispuolella on lukuisia suuria ja rapautuneita kraattereita, kuten W. Bond (158 km) ja melkein yht\xc3\xa4 suuri J. Herschel.'